Държавен вестник, бр. 72, 2024 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  72
Член 13
Изменения и допълнения към това Спо­
разумение се внасят по взаимно съгласие 
между Договарящите страни чрез сключ­
ването на протоколи, които са неразделна 
част от настоящото Споразумение. Тези 
протоколи влизат в сила по реда на чл. 16 
от това Споразумение.
Член 14
За кореспонденция във връзка с прилага­
нето на това Споразумение двете Договарящи 
страни използват руски, английски или друг 
език по взаимно съгласие.
Член 15
Компетентните органи, отговорни за из­
пълнението на това Споразумение, са:
– за Република България: Министерство 
на транспорта, информационните технологии 
и съобщенията;
– за Туркменистан: Министерство на 
промишлеността и комуникациите.
Договарящите се страни своевременно се 
уведомяват в случай на промяна, свързана 
с тези компетентни органи.
Член 16
Това Споразумение влиза в сила от датата 
на получаването на последната от диплома­
тическите ноти, с които Договарящите стра­
ни взаимно се уведомяват за изпълнението 
на техните вътрешно-правни процедури за 
влизането му в сила.
Това Споразумение се сключва за срок от 
5 години. То се подновява автоматично за 
последователни срокове от 5 години, освен 
ако някоя от Страните не уведоми най-малко 
6 месеца преди края на всеки срок в писмена 
форма другата Страна за намерението си да 
прекрати действието му.
Прекратяването на това Споразумение не 
засяга изпълнението на договорените програ­
ми и проекти, чиято реализация е започнала 
преди прекратяването на Споразумението.
Подписано в гр. Туркменбаши на 11 август 
2019 г. в два оригинални екземпляра, всеки 
от които на български, туркменски и руски 
език, като всички текстове имат еднаква 
сила. В случай на различия в тълкованието 
на текста за меродавен се счита текстът на 
руски език.
За правителството на
Република България:
Росен Желязков,
министър на транспорта, 
информационните 
технологии и 
съобщенията
За правителството
на Туркменистан:
Тахирберди Дурханов,
министър на
индустрията и
съобщенията
5619
МИНИСТЕРСТВО
НА ЗЕМЕДЕЛИЕТО И ХРАНИТЕ
Наредба за изменение и допълнение на Наредба 
№ 8 от 2023 г. за условията и реда за при­
лагане на интервенциите от Стратегическия 
план за развитие на земеделието и селските 
райони за периода 2023 – 2027 г. в сектора 
на пчеларството (обн., ДВ, бр. 54 от 2023 г.; 
изм. и доп., бр. 74 и 98 от 2023 г.)
§ 1. В чл. 9, ал. 4 се правят следните из­
менения:
1. В т. 1 изречение трето се изменя така: 
„офертите трябва да се придружават от тех­
нически спецификации;“.
2. В т. 2 изречение първо се изменя така: 
„в случай че кандидатът не е избрал най-ни­
ската оферта, следва да представи писмена 
обосновка за мотивите, обусловили избора 
му;“, а изречение трето се заличава.
§ 2. В чл. 12 се създава т. 7:
„7. сдружения, регистрирани по Закона за 
юридическите лица с нестопанска цел в об­
ществена полза, които обединяват производи­
тели и преработватели на пчелни продукти.“
§ 3. В чл. 13, ал. 1 се създава изречение 
второ: „В поне една от темите задължително се 
включват и въпроси за Натура 2000, свързани 
с целите на екологичната мрежа и ролята на 
земеделските стопани за постигането им.“
§ 4. В чл. 14, ал. 4, т. 4 накрая се добавя 
„и 7“.
§ 5. В чл. 18 се правят следните изменения 
и допълнения: 
1. В ал. 1:
а) в т. 1 думата „лицензирани“ се заменя 
с „разрешени“;
б) в т. 3 думата „лицензирани“ се заменя 
с „разрешени“.
2. В ал. 2:
а) създава се т. 3а:
„3а. заявените за финансиране ВЛП и сред­
ства за борба срещу агресорите и болестите в 
кошера са за до две третирания на пчелните 
семейства (пролетно и есенно), извършени в 
периода по чл. 5 за съответния прием;“
б) в т. 4 думите „лицензирани за търговия с 
ВЛП обекти“ се заменят с „обекти, получили 
разрешение за търговия с ВЛП“.
§ 6. В чл. 35, ал. 2, т. 6 думите „малки и 
средни“ се заменят с „микро, малки и средни“.
§ 7. В чл. 38 се създава т. 3:
„3. сдружения, регистрирани по Закона 
за юридическите лица с нестопанска цел в 
обществена полза, които обединяват произво­
дители и преработватели на пчелни продукти.“
§ 8. В чл. 41 ал. 1 се изменя така: 
„(1) Кандидатите за финансово подпома­
гане по интервенциите от Стратегическия 
план подават единно заявление за подпома­
гане и в зависимост от дейността, по която 
се кандидатства, прикачват в Системата за